මෛත්රී වැසූ දොර දයාසිරිට උසාවිය ඇරදෙයි
පාර්ලිමේන්තු මන්ත්රී නීතිඥ දයාසිරි ජයසේකර මහතා ශ්රී ලංකා නිදහස් පක්ෂයේ සාමාජිකත්වයෙන් ඉවත් කිරීම හා ඔහුට එම පක්ෂයේ ලේකම්වරයා ලෙස කටයුතු කිරීමට බාධා කිරීම වළක්වමින් කොළඹ අතිරේක දිසා විනිසුරු අරුණ වික්රමසිංහ මහතා ඊයේ 02දා අතුරු තහනම් නියෝගයක් නිකුත් කළේය දයාසිරි ජයසේකර මහතා විසින් ගොනු කර තිබූ පෙත්සමක් කැඳවූ අවස්ථාවේදී ජ්යෙෂ්ඨ ජනාධිපති නීතිඥ අක්රම් මොහොමඩ් මහතා කළ කරුණු දැක්වීම් සලකා බැලූ අතිරේක දිසා විනිසුරුවරයා එම පෙත්සම විභාග කොට අවසන් තීන්දුවක් ලබාදෙනතුරු බලපැවැත්වෙන පරිදි ශ්රී ලංකා නිදහස් පක්ෂයේ හිටපු සභාපති මෛත්රිපාල සිරිසේන වැඩබලන ලේකම් සරත් ඒකනායක මහතාට එම අතුරු තහනම් නියෝගය නිකුත් කළේය එස් බී දිසානායක නීතිඥ සමාගම මගින් ගොනුකර තිබූ එම පෙත්සමේ වගඋත්තරකරුවන් ලෙස ශ්රී ලංකා නිදහස් පක්ෂයේ සභාපතිවරයා ලෙස කටයුතු කළ හිටපු ජනාධිපති මෛත්රිපාල සිරිසේන හා එම පක්ෂයේ වැඩ බලන ලේකම් සරත් ඒකනායක යන මහත්වරුන් නම් කර තිබිණි තමන්ගේ පක්ෂ සාමාජිකත්වය තාවකාලිකව අත්හිටුවා ශ්රී ලංකා නිදහස් පක්ෂයේ මහ ලේකම් ධුරයේ කටයුතු කිරීම අත්හිටුවා ඇති බවට මැතිවරණ කොමිෂන් සභාව වෙත යවා ඇති ලිපිය අනුව කටයුතු කිරීම වළක්වන ලෙසත් නීතිඥ දයාසිරි ජයසේකර මහතා 20230908 වන දින ගොනු කළ එම පෙත්සම මගින් ශ්රේෂ්ඨාධිකරණයෙන් ඉල්ලා තිබිණි 20230903 වන දින සිය පක්ෂයේ 72 වන සංවත්සරය ශ්රී ජයවර්ධනපුර මොනාච් ඉම්පීරියල් හෝටලයේදී සාර්ථකව පැවැත්වූ බවත් පක්ෂයේ මහ ලේකම්වරයා ලෙස තමා සියලු යුතුකම් ඉටුකළ බවත් එහිදී ද තමා සමග ඉතා සුහදශීලී ලෙස පළමුවන විත්තිකාර මෛත්රිපාල සිරිසේන හැසිරුණු බවත් සිය පෙත්සම මගින් පැමිණිලිකාර දයාසිරි ජයසේකර මහතා අධිකරණයට පෙන්වා දී තිබිණි ඉන් දින දෙකකට පසුව එනම් 20230905 වන දින දී පාර්ලිමේන්තුවේදී පවා තමා සම්බන්ධයෙන් කිසිදු ගැටලුසහගත තත්ත්වයක් ඇති බවක් නොපෙන්වා ඉතා සුහදව කටයුතු කළ මෛත්රිපාල සිරිසේන මහතා තමාගේ පක්ෂ සාමාජිකත්වය වහාම අත්හිටුවා ඇති බැවින් තවදුරටත් පක්ෂයේ මහ ලේකම්වරයා ලෙස කටයුතු කළ නොහැකි බවට එදින රාත්රි විද්යුත් තැපෑල මගින් තමාට දැනුම් දුන් බවද සිය පෙත්සම මගින් අධිකරණයට පෙන්වා දී තිබිණි පළමු වන විත්තිකාර මෛත්රිපාල සිරිසේන මහතා ස්වභාවයෙන් අත්තනෝමතික ලෙස හා නීති විරෝධී ලෙස ක්රියා කරන අයකු බවත් ඔහු ජනාධිපතිවරයා ලෙස කටයුතු කළ සමයේදී එනම් 2018 වසරේදී එවකට අගමැතිවරයා ලෙස කටයුතු කළ රනිල් වික්රමසිංහ මහතාටත් නොදන්වා ව්යවස්ථාවට පටහැනිව ඔහුව අගමැති ධුරයෙන් ඉවත් කර විපක්ෂයේ සිටි මහින්ද රාජපක්ෂ මහතා අගමැති ධුරයට පත් කිරීමට එරෙහිව අභියාචනාධිකරණය ලබාදුන් තීන්දුව මගින්ම පැහැදිලි වන බවත් දයාසිරි ජයසේකර මහතා එම පෙත්සම මගින් දිසා අධිකරණයට පෙන්වා දී තිබිණි එම පෙත්සම ලබන අගෝස්තු 2 වැනිදා යළි කැඳවීමට දින නියම කළේය නීතිඥ සමාධි ගම්ලත් ජනාධිපති නීතිඥ ජගත් වික්රමසිංහ මහතා ඇතුළු නීතිඥ මණ්ඩලයක් සමග ජ්යෙෂ්ඨ ජනාධිපති නීතිඥ අක්රම් මොහොමඩ් මහතා දයාසිරි ජයසේකර මහතා වෙනුවෙන් පෙනී සිටියේය නීතිඥ සූරිය බණ්ඩාර දිසානායක නවරත්න අතපත්තු දීපිකා ප්රියදර්ශනි දිසානායක යන මහත්ම මහත්මීන් එම පෙත්සම ගොනු කර තිබිණි ඒ ජේ ඒ අබේනායක ශ්රී ලංකා නිදහස් පක්ෂයේ විධායක සභාවේ සියලුම සාමාජිකයන් ඒකමතිකව පත්කළ නීත්යනුකූල මහ ලේකම්වරයා වන තමාව අනීතිකව ධුරයෙන් ඉවත් කළත් අධිකරණය විසින් තමාට සාධාරණය ඉටු කළේ යැයි නීතිඥ දයාසිරි ජයසේකර මහතා ඊයේ 02දා කොළඹ දිසා අධිකරණ සංකීර්ණයේදී මාධ්ය අමතමින් පැවසීය එක් එක් පාර්ශ්වවල පටු පරමාර්ථ නිසා මේ වනවිට කොටස් කිහිපයකට කැඩී ඇති ශ්රී ලංකා නිදහස් පක්ෂය යළි එකමුතු කොට පක්ෂය ගොඩනඟා ඉදිරියට ගෙන යෑම තම එකම පරමාර්ථය වන්නේ යැයි ද හෙතෙම පැවසීය පක්ෂය මේ වනවිට කොටස් කිහිපයකට කැඩී ඇතත් එක් පාර්ශ්වයකට හෝ ගැති නොවී මැද මාවතේ සිටගෙන සෑම පාර්ශ්වයක්ම ඒකරාශි කොට පක්ෂයේ උන්නතිය වෙනුවෙන් කටයුතු කිරීම තම එකම අරමුණ වන්නේ යැයි ද පැවසූ දයාසිරි ජයසේකර මහතා සමහර පාර්ශ්ව සිය පක්ෂයේ සංවිධායකවරුන්ට ලිපි යවා තර්ජනය කරමින් කොළඹට කැඳවා ඔවුනට අවශ්ය තීන්දු තීරණ ගෙන ඇතත් තමා කිසිදා එවන් ආකාරයෙන් කටයුතු නොකරන්නේ යැයි ද පැවසීය ඒජේඒ අබේනායක ඡායාරූපය  ඒ ජේ ඒ අබේනායක